Berlingske Tidende, 1805-02-15
Det spanske Hofs Opførsel, som øiensynlig staaer under Frankrigs overvældige Indflydelse og Styrelse, nødte mig til at tage hurtige og afgiørende Forholdsregler, for at være dækket mod Fiendtligheds Følger. Jeg har tillige, saalænge det var mueligt, bestræbt mig for at forekomme Nødvendigheden af et Brud; men da man vægrede sig ved at give en tilfredsstillende Erklæring, saa forlod min Gesandt Madrid, og siden er Krigen bleven erklæret af Spanien mod dette Rige. Jeg har befalet at forelægge Dem en Afskrivt af det Manifest, som ved denne Leilighed er bleven udkastet, tilligemed de Papirer, som tiene til at oplyse de Forhandlinger, som have funden Sted imellem Mig og det Madritske Hof. De vil, som jeg haaber, ved samme blive overbeviist om, at min Eftergivenhed er dreven saavidt, som mine Landes Jnteresse kunde tillade; og i det jeg beklager Spaniens Stilling, som tvertimod sin sande Fordeel er bleven indviklet i Fiendtligheder, forlader jeg mig med Tillid paa Deres eftertrykkelige Understøttelse i en Strid, som allene kan tilskrives de franske Raadgivelsers ulykkelige Overvægt. Den franske Regierings Opførsel paa det faste Land er almindelig udmærket med den yderste Voldsomhed og med en tøileløs Foragt for neutrale Gebeters Rettigheder, accrediterte Ministres erkiendte Privilegier og Folkerettens Grundsætninger. Uagtet disse Tildragelser, som stride imod hver Følelse af Moderation og Retfærdighed, har jeg nylig fra den franske Regiering modtaget en Communication, som indeholder Yttring om en fredelig Tænkemaade. J Følge heraf har Jeg tilkiendegivet Mit alvorlige Ønske, at gribe den første Leilighed, for igien at tilveiebringe Fredens Velsignelse paa saadanne Grundlæg, som kunne forenes med mine Landes vedvarende Sikkerhed og Vel; men De vil, som jeg er overbeviist om, være enig med mig deri, at Gienstande af denne Art ere paa det nøieste forbundne med Europas almindelige Sikkerhed. Jeg har af den Aarsag ikke holdt det for Ret videre at indlade mig i nogen Slags nærmere Erklæring, uden først at have truffen Aftale med de Magter paa det faste Land, med hvilke jeg i Henseende til denne vigtige Gienstand staaer i fortrolig Correspondence og Forbindelse, og især med Keiseren af Rusland, som har givet de stærkeste Beviser paa den værdige og vise Tænkemaade, der besieler Ham, og den varme Andeel Han tager i Europas Sikkerhed og Uafhængighed. Ædle af Underhuset. Jeg har befalet at forelægge Dem Beregningen for den offentlige Tieneste. Jeg beklager den Nødvendighed at maatte paalægge Mit Folk endnu nogle ny Byrder; men De vil, som Jeg sikkert haaber, indsee, hvormeget Nationens tilkommende Sikkerhed og Vel hænge af Deres eftertrykkelige Anstrængelser, og tillige ved at skaffe de nødvendige Tilskud stedse omhyggelig bestræbe sig for, at vedligeholde den offentlige Credit og saa meget mueligt indskrænke Nationalgieldens Forøgelse. Mylords og Ædle, Naar Jeg betænker de store Anstrængelser og Opofrelser, som Kampens Beskaffenhed nødvendig udfordrer, saa er den Mig til særdeles Tilfredshed, at bemærke mangfoldige Beviser paa Landets indvortes Rigdom og Velstand. Deres største Omhu vil, som Jeg er overbeviist om, bestaae deri at vedligeholde og forøge disse Fordele, og tillige tage - de Forholdsregler, som, i det de sætte Mig i Stand til at fortsætte Krigen med Eftertryk, forskaffe de bedste Udsigter til at ende den paa en sikker og ærefuld Maade. Tidenden the Times af 16de Januar indeholder følgende: "Den Tale, som Hs. Majestæt holdt i Gaar, synes ved dens Viisdom og Moderation at tilintetgiøre Oppositionens Foretagender og ikke at have givet nogen Grund til Jndvendinger, hvilke man almindelig troede at ville blive gjort imod Tak=Addressens Motion. Stocks 3 pro Cent conf. 61 1/2, 62 3/4.